Црква „Св. Ѓорѓи“ - Олевени

Свети Ѓорѓи — главна селска црква во битолското село Олевени, Македонија.

 Местоположба 

мини|300п|лево|Црквата и француските гробишта за Првата светска војна

Црквата се наоѓа на самото сретсело, над малото подрачно училиште во селото.

Храмот се наоѓа на една височинка од каде доминира над поголемиот дел на селото Олевени.

 Историја 

Оваа црква е најстара во селото. Се претпоставува дека е подигната на почетокот на  век.

Истражувачот Јован Трифуноски запишал дека црквата се нарекува Св. Алимпиј Столпник и била подигната во 1890 година.

 Архитектура 

Црквата претставува еднокорабна градба со седумстрана апсида на исток и затворени тремови прилепени крај јужната и западната фасада. Главниот влез во црквата е поставен во средината на јужниот дел.

Внатрешноста на црквата е поделена со прегради во наос, нартекс и олтарски простор. Нартексот на западниот дел е подигнат на повисоко ниво од наосот со неколку скали.

 Камбанарија 

Во југоисточниот дел на црквата се извишува камбанаријата. Таа во долниот дел има четвртеста форма за да во горниот, преку осумстраниот тамбур заврши со купола.

 Фрескоживопис 

Ѕидовите од внатрешноста на црквата се насликани во целост. Зографот не оставил запис со кој би не информирал за неговото авторство, но според стилските особености може да се претпостави дека се работи за Јосиф Радев од Лазарополе, кој кон последните децении на  век е доста активен на ова подрачје.

 Иконостас 

На иконостасот се поставени два реда на икони од различни временски периоди и автори. Постарите се датираат според записот во 1839 година. На овој период му припаѓаат повеќето од престолните икони. Царските двери и допојасните претстави на апостолите во горниот ред на икони, според своите одлики припаѓаат на друга зографска работилница. Според годината испишана врз дверите, оваа групација е насликана во 1857 година.

 Галерија 

 Поврзано 
 Битолско архијерејско намесништво
 Бистричка парохија
 Олевени

 Наводи 

 Надворешни врски 

Олевени
Категорија:Дела на Дебарската школа